નવસારી : નવસારીનાં સુપા ગામે બનેલી બસ દુર્ઘટનાં બાદ તંત્ર સફાળુ બેઠુ થઇ ગયું છે. બસ દુર્ઘટનામાં 42 લોકોનાં મોત નિપજ્યા હતા જ્યારે હજી પણ 25 લોકોની સારવાર ચાલી રહી છે. ત્યારે અધિકારીઓએ હવે તમામ પુલોની તપાસ કરવા માટે કમર કસી છે. મુખ્યમંત્રીએ આ અંગે આદેશો આપીને સત્ય બહાર લાવવા માટેનાં આદેશો આપ્યા છે. ફોરેન્સીક ટીમે આની શરૂઆત નવસારીનાં સુપા ગામેથી કરી દીધી છે. બ્રિજ તથા તેનાં પર લગાવાલેયા ડિવાઇડર અને તેની ગુણવત્તાની ચકાસણી નિષ્ણાંતો દ્વારા કરવામાં આવશે.